Ma tunnen, et olen rulataja, keda kõige rohkem vihatakse.
Paljud inimesed räägivad… halbu asju.
Aga mind ei huvita, mida teised ütlevad.
Ma nägin selles motivatsiooni ja jätkasin sellega, mida tahtsin teha.
Lapsepõlv möödus Brasiilias São Paulos.
Hakkasin 10-aastaselt rulaga sõitma.
Puudutasin esimest korda rula ja armusin sellesse.
Rulatama hakates õppisin ma kõik kiiresti selgeks.
Ma proovisin juba esimesel päeval trikke teha.
Ma ei osanud isegi hoogu anda, aga juba proovisin trikitada.
Hoidsin väravast kinni
ja püüdsin teha igasuguseid hüppeid…
Rulatades on väga lihtne kukkuda. Me kukume kogu aeg.
Paljud loobuvad rulatamisest, sest see teeb haiget.
Ma mäletan esimest korda, kui ma mäest laskudes kukkusin.
Terve keha oli kriimustusi täis.
Ja ütlesin:
„See on lõbus, tahan seda veel teha.“
Ma rulatasin koos poistega. Olingi nagu väike poiss.
Ma võistlesin koos nendega.
Proovisin samu trikke.
Olin ainus tüdruk.
Minu naaber narris mind kogun aeg,
sest kandsin samu riideid nagu poisid.
Lohmakad püksid, müts, rula oli kaenlas.
Minu isa vihkas rulatamist. Ta ei tahtnud, et seda teen.
Ta oli selline range isa.
Ta ütles, et peaksin kodus õppima,
mitte poistega väljas olema.
Ta murdis isegi mu rula pooleks.
Aga järgmisel hommikul meisterdasin koos sõbraga uue rula.
Ja ma tahtsin ainult rulatada.
Kui ma olin 14-aastane, kutsuti mind Los Angelesse
X-mängudele rulatama.
Sel hetkel sain ma aru, et olen nagu:
„Olgu, ma vist oskan seda.“
2007 X-MÄNGUD LOS ANGELES
Tere tulemast, daamid ja härrad, Californiasse Los Angelesse.
Esimestel X-mängudel ei läinud hästi.
Ma olin harjunud sõitma Brasiilia võistlustel, kus…
Väga väikeses rulapargis.
X-mängudel oli kõik aga kaks korda suurem.
Ja ma jäin viimaseks.
See oli mulle vajalik.
See muutis mu sõidupilti.
See sundis mind taset tõstma.
Ja ma otsustasin, et pean juurde panema.
Leticia esimene kuldmedal
tuli tema kodumaal.
Leti! Leti! Leti! Leti!
Leticia Bufoni on võitnud kuldmedali.
Leticia Bufoni on tipus tagasi.
Järjekordne kuldmedal.
Kolm X-mängude kulda.
Üks pronks, kaks hõbedat.
X-MÄNGUDE MEDALID - 210 HÕBE 2011 PRONKS - 2012 HÕBE
2013 KOLM KULDA 2014 PRONKS
Kui ma hakkasin X-mänge võitma,
juhtus kõik väga kiiresti.
See oli päris äge. Kohtusin profisõitjatega.
Ja mul avanes palju võimalusi olla ajakirjades,
näiteks fitnessi- ja moeajakirjades.
Paljud ütlesid, et ma pole enam rulataja,
vaid et olen täiskohaga modell, fitnessimodell.
See tegi haiget, sest rulasõit oli alati minu prioriteet.
See oli mulle alati esikohal.
Kui mind kutsuti ESPN-i kehanumbrisse, oli see mulle suur au.
Algul ma pabistasin väga,
sest ma teadsin, et tuleb aktifoto.
Ma tegin selle ära ja nautisin tulemust.
Aga paljud inimesed
ei mõistnud sportlase keha näitamise ideed,
et see on nagu lihased, mitte mingid muud asjad.
Nii et paljud inimesed rääkisid palju halbu asju,
ütlesid, et mulle maksti selle eest.
Nad ütlesid, et reedan ennast.
Ja see juhtus vahetult enne tänavaliigat, kõige esimest tänavaliigat.
Me oleme otse Chicagos.
2015 TÄNAVALIIGA RULASÕIDU-MM
Tänavaliiga rulasõidu ajalooline päev.
Tänavaliiga kuueaastase ajaloo vältel võistlevad naised esimest korda.
100% ROHKEM NAISI!
Tänavaliiga oli rulaspordi suurim võistlus.
Minu karjääris oli raske hetk,
ma väga tahtsin võita.
See muudab naiste rulasõidus kõike.
Vaatame naisi, kes konkureerivad tiitlile.
Paljud minu konkurendid
ütlesid, et ma ei tegele enam rulasõiduga.
Võistlustele jõudes on kõik sõbrad.
Aga sügaval mälusopis
ma teadsin, et nemad rääkisid minust.
Ma kannustasin ennast, et nende eksimust tõestada.
Minu pabin enne võistlust,
kogu see tunne ei ole just parim tunne.
Aga sel hetkel, kui rulatama hakkan, muutub kõik.
Ma olen oma tsoonis, ei kuula midagi.
Te võite mu peale karjuda, minu nime hüüda.
Seal võib ilutulestik olla.
Mina aga keskendun trikkidele.
Ta oskab hästi ollie'sid teha, häid üksikuid trikke.
Ta on väga kiire.
Ta on hea üleminekul ja tänavaelementidega.
Rada oli väga vahva.
Raja keskel oli väga suur SLS-i logo
ja keegi ei hüpanud sellest üle,
sest seal oli suur vahe.
Suur ollie.
Just nii.
BUFONI 3.3 ESIKOHANI 4.4
Just nii.
Ma ei mõelnudki esikohast ega teisest kohast.
Ma tahtsin oma trikid ära teha.
Ilus. Täiuslik sõit.
Ilus frontside 180.
BUFONI 15.2 ESIKOHANI 1.3
Mäletan, et olin teisel kohal ja mul oli veel kolm võimalust.
Ja ma vajasin… isegi mitte suuri punkte, lihtsalt tavalisi.
Kui mõne lihtsa triki teen, saan punktid kätte ja kerkin esikohale.
Aga ma ei lugenud oma peas punkte.
Tahtsin lihtsalt midagi head teha.
Mõne tõelise triki, mitte lihtsalt võidu peale minna.
Mida ta meile pakub?
Suur 360 flip läks untsu, ta ei teinud pööret ära.
Ma püüdsin 360 flip'i.
Esimene läks nässu.
Ja mõtlesin, et saan veel kaks korda proovida.
Teine läks jälle valesti.
Ja mõtlesin, et nüüd läheb raskeks.
Nüüd oli tamp peal. Mul oli üksainus võimalus.
Tal on vaja 3,9.
Vaatame, kas ta proovib 360 flip'i, mis on kaks korda luhtunud,
või püüab ta teha midagi, mis kindlasti toimib.
Ma teadsin, et ei pea midagi suurt tegema.
Aga ma tahtsin suurelt teha. Ma tahtsin selle triki ära teha.
Kaks korda oli viltu läinud, nüüd pean maanduma.
Ma ei muuda oma trikki, et kindlasti võita.
Kui võidan, siis tahan võita õigesti.
Ta peab keskenduma.
Tavaliselt tead trikki tehes, kas maandud või eksid.
Mul oli laud jalge all
ja ma mõtlesin: „Nüüd tuleb välja. Ma maandun.“
Aga kohe pärast maandumist kaotasin tasakaalu.
Ja kui ma tasakaalu tagasi sain,
mõtlesin: „No nii, tuleb.“
Ja hakkasin kohe tähistama.
Kindel võit! Jah!
Raju.
Leticia Bufoni on meie esimene
naiste SLS Nike SB superkrooni maailmameister.
Kui viimane trikk õnnestus,
oli see parim tunne.
Seda tunnet on raske selgitada.
See on nagu langevarjuhüpe. Tuleb hüpata, et aru saada.
See oli minu suurim võit, sest elasin selles hetkes.
Pärast seda hakati mind austama.
See on unistus. Unistus.
Ma olen kaks nädalat tänavaliigast und näinud.
Ja ma tegin seda. Olen üliõnnelik.
See oli üks mu elu parimaid hetki.
Ma mõistan nüüd seda nii,
et kui midagi head teed, siis räägitakse sinust alati halba.
Aga mul on suva.
Ma tahtsin rulatamise alati järgmisele tasandile viia.
Muidugi on tähtis võita,
aga rulatamine on midagi enamat kui võitmine.
Paljud lapsevanemad on tulnud
ja öelnud, et nende tütred rulatavad, sest nad nägid mu videoid.
Seda on tore kuulda.
Ma püüan alati olla selline, kes ma rulatama hakates polnud.
Sest ma tahtsin isale näidata, et naised oskavad rulatada,
et naised võivad olla profid.
Ja minul polnud eeskuju.
Täna tahan ma nooremale põlvkonnale eeskujuks olla, teate.
Ma tahan neile näidata, et nad võivad teha, mida tahavad.
Oma kirge tuleb kuulata.
Kõike saab teha.
Tõlkinud Janno Buschmann